
REFERATUL DE APROBARE A PROIECTULUI DE HOTĂRÂRE

privind modificarea și completarea contractului pentru activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii nr. SC2017-10724/02.05.2017, atribuit către SC Drumuri Municipale Timişoara SA în temeiul art. 31 din Legea nr. 98/2016, aprobat prin Hotărârea Consiliului Local al Municipiului Timișoara nr. 104/31.03.2017
1. Descrierea situației actuale

Prin HCLMT nr. 104/31.03.2017, în temeiul art. 31 din Legea nr. 98/2016, s-a aprobat atribuirea către Societatea Drumuri Municipale Timişoara SA. a contractului pentru activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii.
Prin aceeaşi hotărâre mai sus amintită s-au aprobat: Caietul de sarcini pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii; preţurile; contractul pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii.


Cota de profit si cheltuielile indirecte au fost aprobate prin Hotărârea Consiliului Local al Municipiului Timişoara nr. 142/24.04.2017.

În vederea ducerii la îndeplinire a  hotărârii de atribuire a contractului mai sus menționat, Municipiul Timișoara - în calitate de beneficiar, a încheiat  contractul nr. SC2017-10724/02.05.2017 cu Societatea Drumuri Municipale Timişoara SA - în calitate de executant.
2. Schimbări preconizate și rezultate așteptate

Prin adresa cu nr. 9246/26.10.2023, înregistrată la Primăria Municipiului Timișoara cu nr. MTM2023-022807/26.10.2023 , Societatea Drumuri Municipale Timişoara S.A. solicită aprobarea actualizării tarifelor, pentru lucrările care fac obiectul contractului nr.  SC2017-10724/02.05.2017, prin act adiţional, ca urmare a finalizării procedurilor de achiziţie publică ale principalelor materiale.
Conform O.G. nr. 43/1997 privind regimul drumurilor, administrarea drumurilor de interes local se asigură de către consiliile locale pe raza  administrativ-teritorială a acestora. Totodată, sectoarele de drumuri naționale și sectoarele de drumuri judeţene, situate în intravilanul localităţilor urbane, inclusiv lucrările de artă, amenajările şi accesoriile aferente, sunt în administrarea consiliilor locale respective.

Potrivit legislaţiei în vigoare cu privire la achiziţiile publice, Societatea Drumuri Municipale Timişoara S.A. este autoritate contractantă, având obligaţia de a respecta procedura prevăzută de legislaţia în  vigoare.

Cap. 4. – Prețul contractului, art. 4.2., alin. (2) din Contractul nr. SC2017-10724/02.05.2017 prevede : ”Revizuirea preţurilor unitare la principalele materiale se va efectua anual, după finalizarea procedurilor de achiziţii inițiate de către executant, şi vor fi supuse aprobării Consiliului Local al Municipiului Timişoara. Preţurile rezultate ca urmare a modificărilor legislative (majorarea salarului minim pe economie, taxe şi impozite datorate bugetului de stat şi bugetele speciale, etc) se vor aproba de către beneficiar şi se vor pune în aplicare odată cu intrarea în vigoare a acestor modificări.”
Având în vedere prevederile contractuale mai sus menționate, se impune revizuirea prețurilor la principalele materiale și supunerea spre aprobarea acestora de către Consiliul Local al Municipiului Timișoara.

Totodată, urmare a faptului că art.1 al Actului Adițional nr. 18/05.05.2022, prin care s-a modificat art. 20.1 din Contractul nr. SC2017-10724/02.05.2017 în conformitate cu prevederile O.U.G. nr. 47/2022, de la data intrării în vigoare a ordonanței și până la finalizarea procedurilor de achiziție publică inițiate de executant, dar nu mai târziu de 31.12.2022, și-a încetat aplicabilitatea la data de 30.12.2022;
Se impune revenirea la forma anterioară a art. 20.1 din Contractul nr. SC2017-10724/02.05.2017.

Precizăm că pe parcursul derulării contractului mai sus-menționat, respectiv de la data semnării și până în prezent, Societatea Drumuri Municipale Timişoara S.A. și-a îndeplinit întocmai și la timp toate lucrările comandate de către beneficiar, iar calitatea acestor lucrări corespunde cerințelor impuse de normele tehnice în vigoare.

Astfel, având în vedere cele mai sus menționate, se impune revizuirea prețurilor la principalele materiale ; revenirea la forma anterioară a art. 20.1 din Contractul nr. SC2017-10724/02.05.2017, încheierea unui act adițional în acest sens și supunerea spre aprobare a modificării și completării contractului de către Consiliul Local al Municipiului Timișoara.

3. Concluzii

Considerăm necesară și oportună  aprobarea proiectului de hotărâre privind modificarea și completarea contractului pentru activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii nr. SC2017-10724/02.05.2017, atribuit către SC Drumuri Municipale Timişoara SA în temeiul art. 31 din Legea nr. 98/2016, aprobat prin Hotărârea Consiliului Local al Municipiului Timișoara nr. 104/31.03.2017.

